Scopus 

Scopus เป็นฐานข้อมูลสาระสังเขปและบรรณานุกรมของงานวิจัยประเภทวารสารกว่า 21,000 ชื่อ หนังสือประมาณ 50,000 เล่ม เอกสารการประชุมวิชาการประมาณ 6.5 ล้านรายการ และสิทธิบัตร 24 ล้านรายการ ในสาขาวิทยาศาสตร์ชีวภาพ วิทยาศาสตร์กายภาพ แพทยศาสตร์ และสังคมศาสตร์ นอกจากนี้ยังมีเครื่องมือช่วยในการดู ติดตาม หรือวิเคราะห์งานวิจัยอีกด้วย 

การใช้งาน
เข้าใช้ที่ http://www.car.chula.ac.th/curef/?filter=subject&id=1 แล้วคลิกที่ Scopus จะปรากฏหน้าจอดังภาพ 

การค้นหาข้อมูล
1. Search แบ่งได้เป็น
   1.1 Document search 

     1.1.1 พิมพ์คำลงในช่องรับคำค้น เลือกขอบเขตที่ต้องการค้น และเลือกคำเชื่อม (คำเชื่อมจะปรากฏให้เลือกเมื่อเพิ่มช่องรับคำค้น โดยคลิกที่ Add search field)
     1.1.2 สามารถเพิ่มรายละเอียดในการค้นข้อมูลเพื่อให้ได้ผลลัพธ์ที่เฉพาะเจาะจงมากขึ้นได้ โดยการเลือกขอบเขตของวันที่ตีพิมพ์ ชนิดของเอกสาร และสาขาวิชาที่ต้องการ
     1.1.3 คลิกรูปแว่นขยายเพื่อดูผลลัพธ์ของการค้นหา
   1.2 Author search แบ่งการค้นเป็น 2 วิธี คือ 

     1.2.1 พิมพ์นามสกุล ตัวอักษรแรกของชื่อ และองค์กรที่ผู้เขียนสังกัดอยู่ จากนั้นคลิกรูปแว่นขยาย
     1.2.2 ใส่ ORCID ID แล้วคลิกรูปแว่นขยาย
   1.3 Affiliation search พิมพ์ชื่อองค์กรหรือมหาวิทยาลัย แล้วคลิกรูปแว่นขยาย 

2. Browse Sources การค้นหาและไล่เรียงสิ่งพิมพ์ แบ่งได้เป็น 

   2.1 การค้นหาสิ่งพิมพ์ โดยพิมพ์คำลงในช่องรับคำค้น และเลือกเขตข้อมูล จากนั้นคลิกรูปแว่นขยาย
   2.2 การไล่เรียงดูสิ่งพิมพ์จากการเลือกสาขาวิชา โดยการเลือกสาขาวิชา และชนิดของสิ่งพิมพ์ แล้วคลิก Display sources
   2.3 การไล่เรียงดูสิ่งพิมพ์ตามตัวอักษร โดยคลิกเลือกตัวอักษรเพื่อดูสิ่งพิมพ์ที่มีชื่อขึ้นต้นด้วยตัวอักษรที่เลือก
   เมื่อหาสิ่งพิมพ์ได้ตามต้องการแล้ว หากต้องการดูรายละเอียดของสิ่งพิมพ์ ให้คลิกที่ชื่อของสิ่งพิมพ์นั้น
3. Compare journals เป็นเครื่องมือสำหรับเปรียบเทียบวารสาร 

   3.1 พิมพ์คำในช่องรับคำค้น เลือกเขตข้อมูล สามารถจำกัดขอบเขตการค้นเพิ่มเติมได้โดยการเลือกสาขาวิชา จากนั้นคลิกรูปแว่นขยาย
   3.2 ผลลัพธ์จะปรากฏที่ด้านซ้าย คลิกเลือกชื่อวารสาร (ไม่เกิน 10 ชื่อ) เมื่อต้องการเปรียบเทียบวารสาร
   3.3 แสดงกราฟค่าต่าง ๆ ของวารสาร สามารถเลือกดูค่าอื่น ๆ ได้โดยการคลิกเลือกที่แถบด้านบน และสามารถดูตารางเปรียบเทียบค่าต่าง ๆ ได้โดยการเลือก Table 

ผลลัพธ์ของการค้นหา
ตัวอย่างการแสดงผลลัพธ์ของการค้นแบบ Document search ด้วยคำค้น green energy โดยกำหนดขอบเขตการค้นใน Article Title, Abstract, Keyword เป็นดังภาพ 

การจัดการผลลัพธ์
1. คลิกเลือกการจัดลำดับการแสดงผลลัพธ์ที่หัวข้อ Sort on
2. จำกัดขอบเขตของผลลัพธ์ให้มีความเฉพาะเจาะจงมากขึ้นได้ที่หัวข้อ Refine หรือการพิมพ์คำเพื่อค้นหาภายในผลลัพธ์
3. คลิก View secondary documents เมื่อต้องการดูเอกสารทุติยภูมิ
4. คลิก View patent results เมื่อต้องการดูผลลัพธ์ที่เป็นสิทธิบัตร
5. คลิก Analyze search results เมื่อต้องการวิเคราะผลลัพธ์ 

การจัดการข้อมูล 

คลิกเลือกรายการที่ต้องการก่อน เพื่อจัดการข้อมูล ดังนี้ (ข้อ 1-3)
1. คลิก Export เมื่อต้องการส่งข้อมูลบรรณานุกรมไปยัง EndNote
2. คลิก Download เมื่อต้องการดาวน์โหลดเอกสารฉบับเต็มในรูปแบบ PDF
3. คลิก View citation overview เมื่อต้องการดูข้อมูลการอ้างอิงของเอกสาร
4. คลิกชื่อเรื่องเมื่อต้องการดูรายละเอียดของเอกสาร หน้าจอจะเป็นดังภาพ 

   4.1 คลิก View at Publisher เมื่อต้องการดูเอกสารจากแหล่งที่เป็นสำนักพิมพ์
   4.2 คลิก Find It @ Chula เมื่อต้องการดูว่ามีเอกสารนี้ที่แหล่งข้อมูลใดบ้าง
   4.3 คลิก Export เมื่อต้องการส่งข้อมูลบรรณานุกรมไปยัง EndNote
   4.4 คลิก Download เมื่อต้องการดาวน์โหลดเอกสารฉบับเต็มในรูปแบบ PDF
   4.5 แสดงรายการที่มีการอ้างถึงเอกสารที่กำลังดูอยู่ สามารถคลิกที่ชื่อเรื่องหากต้องการดูรายละเอียดของรายการนั้น 

การออกจากระบบ
เมื่อใช้งานเสร็จแล้ว หาก Login อยู่ ให้คลิก Logout เพื่อออกจากระบบ 

จัดทำโดย ภัคพรรณ พานิช ภารกิจสนับสนุนการวิจัย ศบร. สำนักงานวิทยทรัพยากร จุฬาฯ ฉบับพิมพ์ครั้งที่ 1: ธันวาคม 2557 